Wie wil speel in die ubuntu span van Afrikaanse krieket?
@igs.net wrote in article ... > Ongelukkig speel ek nou nie krieket met > mense in kleinlike ligas nie. Net met > mense in groot ligas. Soos At. Liewe Gloudina, Jy laat 'n mens dink. Moenie opslagballe, spookballe ofstreepballe of wydlopers boul nie. Ons sien darem party van hulle aankom. Ek voel soos aan my bas dat hier Afrikaans krieket gespeel word. Maar wie is die twee spanne? Dis nie buitelanders teen binnelanders nie. Dis nie wit teen swart nie. Dis nie mans teen vroue nie. Dis nie liberaal teen konserwatief nie. Dis nie die NSA teen die OSA nie. Dis nie dommes teen slimmes nie. Dis nie vleeslikes teen geestelikes nie. Dis nie eters teen dinkers nie. Dis nie eers chaos teen orde nie. Wat is dit dan? Probeer jy dalk 'n leidraad gee met kleinlikes? Is jy doelbewus vaag? Het dit met kleinlik te doen? Het dit met hardvogtig te doen Het dit met verraad te doen? Het dit met domastrant te doen? Het dit met hoogmoed te doen? Het dit met tonnelvisie te doen? Het dit met verguising te doen? Het dit net beskuldigings te doen? Het dit met wanstellings te doen? Het dit met skoorsoek te doen? Het dit met grootwaan te doen? Het dit met terugvalle te doen? Ek is eerlik, ernstig, nederig en vurig met die volgende: Ek speel vir die ubuntu span in Afrikaanse krieket omdat ek wil. Waarom hou julle aan om vir my fakse te stuur? Ek weet dat ek myself vir die span gekies het, maar dis die enigste manier hoe die span gevul kan word. Of begryp julle nie dat daar nie 'n ander manier is nie? Hier is die reels, soos ek dit begryp, hoe die ubuntu span saamgestel word. 1 Elke speler word deur die persoon self gekies om deel van die span te wees. 2 Geen spelers hoef ooit iewers toestemming te vra om opgeneem te word nie. 3 Elke speler bly lewenslank 'n spelende lid van die span ongeag van beserings, gebrek aan talente, ens. 4 Net die speler self kan homself/haarself ontslaan uit die span en ook net wanneer die speler nie meer lid van die span wil wees nie. 5 Bewys van lidskap van die span moet ten alle tye met alle soorte versoeke geduldig gegee word. 6 Vreugde word betoon met elke speler wat aansluit of wegval en smart word betuig met elke ontslaande speler. 7 Die unbuntu span sal nooit 'n kaptein kies nie - nie permanent nie en ook nie tydelik nie. 8 Die leuse van elke speler van die ubuntu span is: om in liefdevolle harmonie te lewe met God, met al die ander mense en met die natuur. Miskien moet ek vir die verstrooides net vertel wat die nuutgevonde idioom "om vir iemnd 'n faks te stuur" beteken. Rugby is nie meer wat dit was nie - geld het in die spel gekom. Ongelukkig moet mense nog leer hoe om Mammon sonder teegevolge te aanbid. In hierdie toestand van onnoselheid (voor die leer plaasvind) word twee groot foute gemaak. 1 Die spelers tree pateties op as 'n span. 2 Die bestuurders tree pateties op as leiers. Een bestuurder is berug daarvoor dat hy afdankings sommer per faks stuur aan sy mense wat nog daar doer is. Alles van die beste At de Lange